България Ер с двуцифрен ръст при пътникопотока за първото полугодие на 2014 г. -
България Ер с двуцифрен ръст при пътникопотока за първото полугодие на 2014 г.
България Ер отчете повече обслужени пътници и двуцифрен ръст за първите шест месеца на 2014 г. в сравнение с първото полугодие на 2013 г. Този факт се дължи на увеличените от началото на годината седмични честоти по предлаганите от авиокомпанията маршрути, както и на по-удобните часове на излитане.
За първото полугодие на 2014 г. пътниците, преминали през Летище София, са 1 838 148 или с 200 000 повече в сравнение със същия период на 2013 г. Двуцифрен ръст от 11% бележи пътникопотокът по редовни международни линии, извършвани от националния превозвач и другите авиокомпании.
Най-предпочитаните дестинации, обслужвани от България Ер за първите шест месеца на 2014 г., са Лондон, Виена, Брюксел, Милано и Варна.
През юни 2014 г. Летище София отново отбелязва положителни резултати при всички показатели на трафика.